7. ΝΟΜΟΣ 989 της 29 Νοεμ./1 Δεκ. 1943 Περί καθορισμού ανωτάτου ορίου ποσοστού κέρδους υπέρ των βιβλιοπωλών επί της τιμής πωλήσεως των απ’ ευθείας υπό των συγγραφέων εκδιδομένων έργων κλπ. Άρθρον 1 1.Ο καθορισμός του υπέρ του βιβλιοπωλών εν γένει ή άλλων πωλητών βιβλίων ποσοστού κέρδους επί της τιμής πωλήσεως των υπό των συγγραφέων ιδία δαπάνη και άνευ της μεσολαβήσεως εκδότου εκδιδομένων βιβλίων, αποτελεί αντικείμενον ελευθέρας συμφωνίας μεταξύ του συγγραφέως και του εις ον παραδίδονται ταύτα προς πώλησιν βιβλιοπώλου ή άλλου πωλητού βιβλίων. Το ποσοστόν τούτο εν ουδεμιά περιπτώσει δύναται να υπερβαίνη το 20% επί της τιμής πωλήσεως του βιβλίου. Πάσα αντίθετος συμφωνία καθορισμού ποσοστού κέρδους ανωτέρου των 20% είναι αφ’ εαυτής άκυρος. Σελ. 290(α) Τεύχος 1155 – Σελ. 10 2.Εξαιρετικώς επιτρέπεται, όπως δι’ αποφάσεως του Υπουργού της Εθνικής Παιδείας το κατά το προηγούμενον εδάφιον ποσοστόν αυξηθή εφ’ άπαξ κατά 5% μετά προηγουμένην εξακρίβωσιν των εις βάρος των βιβλιοπωλών από του παρελθόντος έτους 1942 και εντεύθεν επιβληθέντων προσθέτων φόρων, δικαιολογούντων αποχρώντως την τοιαύτην προσαύξησιν του ποσοστού κέρδους. Άρθρον 2 1.Η τιμή πωλήσεως της εν τω προηγουμένω άρθρω μνημονευομένης κατηγορίας βιβλίων καθορίζεται πάντοτε υπό του συγγραφέως, του βιβλιοπώλου μη δικαιουμένου εν ουδεμιά περιπτώσει να καθορίζη αυτογνωμώνως διάφορον τιμήν πωλήσεως ή να ενεργή πώλησιν εις τιμήν ανωτέραν της υπό του συγγραφέως καθορισθείσης. 2.Ο παραβάτης των διατάξεων του παρόντος νόμου διώκεται ποινικώς κατ’ έγκλησιν ή αυτεπαγγέλτως υπό του αρμοδίου Εισαγγελέως ή της αρμοδίας αγορανομικής υπηρεσίας και τιμωρείται υπό του αρμοδίου δικαστηρίου κατά τας εν ισχύϊ αγορανομικάς διατάξεις περί υπερβολικού κέρδους. Άρθρον 3 Πάντα τα από της ισχύος του παρόντος νόμου και εφεξής εκδοθησόμενα βιβλία δέον να είναι ηριθμημένα κατ’ αύξοντα αριθμόν αντιτύπων. Ο συγγραφεύς δικαιούται να αξιώση, όπως πάντα τα αντίτυπα φέρωσι την ιδιόχειρον υπογραφήν του. Άρθρον 4 Καταργείται πάσα διάταξις αντικειμένη εις τον παρόντα νόμον, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Εκυρώθη και διετηρήθη εν ισχύϊ δια της υπ’ αριθ. 294 της 30/30 Μαου 1946 πράξεως του Υπουργ. Συμβουλίου. 7.Ε.α.5-7 Πνευματική Ιδιοκτησία 